6. ΑΠΟΦΑΣΙΣ ΑΝΩΤΑΤΟΥ ΣΥΜΒΟΥΛΙΟΥ ΕΘΝΙΚΗΣ ΑΜΥΝΗΣ Αριθ. 7 της 6 Αυγ./17 Οκτ. 1960 (ΦΕΚ Α' 172) Περί του τρόπου κατασκευής του σκελετού των ανεγειρομένων τετραωρόφων και άνω οικοδομών. 1.Το Ανώτατον Συμβούλιον Εθνικής Αμύνης, απαρτιζόμενον εκ των: 2.Συνελθόν εις συνεδρίασιν εις το Γραφείον του κ. Προέδρου της Κυβερνήσεως την 6ην Αυγ. 1960 ημέραν Σάββατον και ώραν 10 π.μ. και έχον υπ' όψιν: α)Τον Α.Ν. 2372/1940 «περί Πολιτικής Αμύνης της Χώρας» και β)Την υπ' αριθ. 231/1/1-3.6.1960 πρότασιν της Γενικής Διευθύνσεως Πολιτικής Αμύνης Χώρας. ΑΠΟΦΑΣΙΖΕΙ: α)Την κατασκευήν του σκελετού των ανεγειρομένων οικοδομών των εχουσών 4 ορόφους και άνω, δι' ωπλισμένου σκυροδέματος, (το ισόγειον θα υπολογίζεται ως όροφος, ανεξαρτήτως υπάρξεως ή μη υπογείου, θεωρουμένου κατά την έννοιαν του Γενικού Οικοδομικού Κανονισμού). β)Την προσθήκην τρίτου ορόφου εις διωρόφους οικοδομάς άνευ σκελετού εξ ωπλισμένου σκυροδέματος, εφ' όσον αύται ελέγχονται ως δυνάμεναι να δεχθούν στατικώς προσθήκην ενός εισέτι ορόφου και εφ' όσον πληρούν τους όρους του Αντισεισμικού Κανονισμού. γ)Την υποχρεωτικήν κάλυψιν δια πλακός εξ ωπλισμένου σκυροδέματος των ανεγειρομένων οικοδομών των εχουσών 2 ορόφους και άνω, του ισογείου θεωρουμένου ως ορόφου. δ)Την υποχρεωτικήν κατασκευήν καταφυγίων και ορυγμάτων εις ανεγειρόμενα εργοστάσια, απασχολούντα μεγάλον αριθμόν εργατών. ε)Την υποχρεωτικήν κατασκευήν καταφυγίων εκ διασκευής και ορυγμάτων εις υφιστάμενα πάσης φύσεως εργοστάσια, απασχολούντα μεγάλον αριθμόν εργατών. ς)Την υποχρεωτικήν συντήρησιν, επισκευήν και αποκατάστασιν των υπαρχόντων πάσης φύσεως καταφυγίων. ζ)Εξουσιοδοτεί το παρά τη ΓΕΔΠΑ/Χ Συμβούλιον Πολιτικής Αμύνης να λαμβάνη περαιτέρω αποφάσεις επί των κάτωθι θεμάτων: 1)Να καθορίζη το είδος, την έκτασιν και την έναρξιν των επιβαλλομένων εις τα Ανεξάρτητα Ιδρύματα εργασιών προς επίτευξιν της προστασίας γενικώς του απασχολουμένου παρ' αυτών προσωπικού. 2)Να καθορίζη τας Πόλεις εις ας θέλει είναι υποχρεωτική παρά των υπαρχόντων εργοστασίων (Α.Ι.) κατασκευή καταφυγίων εκ διασκευής και ορυγμάτων προστασίας. 3)Να καθορίζη τας τεχνικάς λεπτομερείας της υποχρεωτικής κατασκευής καταφυγίων εις ανεγειρόμενα εργοστάσια (Α.Ι.) της υποχρεωτικής κατασκευής καταφυγίων εκ διασκευής εις υφιστάμενα εργοστάσια (Α.Ι.) και της υποχρεωτικής κατασκευής ορυγμάτων, χρησιμοποιηθησομένων ως προχείρων καταφυγίων. 4)Να ρυθμίζη τας λεπτομέρειας τας σχετικάς με τας οικονομικάς επιβαρύνσεις των εργοστασίων (Α.Ι.) προς κατασκευήν καταφυγίων εκ διασκευής ή κεκαλυμμένων ορυγμάτων χρησιμοποιηθησομένων ως καταφυγίων. 5)Να λαμβάνη αποφάσεις περί κατεδαφίσεως υφισταμένων καταφυγίων μεταβολών εις αυτά ή χρησιμοποιήσεώς των αναλόγως των παρουσιαζομένων αναγκών. 6)Να καθορίζη το πάχος της εν παρ. 3 πλακός, ως και τας πόλεις εις ας θέλει ισχύσει η υποχρέωσις αύτη. η)Καταργεί δυνάμει της παρούσης: 1)Την υπ' αριθ. 1 Απόφασίν του της 5.1.1951 "περί υποχρεωτικής κατασκευής καταφυγίων". 2)Την υπ' αριθ. 6 Απόφασίν του της 24.2.1951 "περί υποχρεωτικής κατασκευής αντιαεροπορικών ορυγμάτων" κλπ. 3)Την υπ' αριθ. 8/1956 Απόφασίν του Συμπληρωματικήν της υπ' αριθ. 1/5.1.1951. 4)Καλεί τον κ. Υπουργόν των Εσωτερικών ίνα προέλθη εις τας ενδεδειγμένας ενεργείας δια την εφαρμογήν της παρούσης. (Αντί για τις σελ. 470,47-470,561) Σελ. 470,47(α) Τεύχος Ζ104-Σελ. 57 Κανονισμοί ΄Εργων Ωπλισμένου Σκυροδέματος 23.Δ.ν.5-6